    

 **25/2/2025**

**ΚΟΙΝΟ ΔΕΛΤΙΟ ΤΥΠΟΥ**

**ΙΑΤΡΙΚΩΝ ΣΥΛΛΟΓΩΝ ΑΝΑΤΟΛΙΚΗΣ**

**ΜΑΚΕΔΟΝΙΑΣ ΚΑΙ ΘΡΑΚΗΣ**

 Στις 28 Φεβρουαρίου συμπληρώνονται δύο χρόνια από τη τραγωδία στα Τέμπη .Οι Ιατρικοί Σύλλογοι ΑΜΘ εκφράζουν για ακόμη μια φορά , τη βαθιά τους θλίψη και την οδύνη τους, για μια τραγωδία, που συγκλόνισε ολόκληρη την ελληνική κοινωνία.

Τιμούμε τη μνήμη των θυμάτων, στεκόμαστε με σεβασμό και αλληλεγγύη δίπλα στις οικογένειες, συμμεριζόμενοι τον ανείπωτο πόνο τους.

Ως ιατροί που υπηρετούμε το ύψιστο αγαθό της ζωής, πιστεύουμε ότι το κράτος οφείλει να διασφαλίζει συνθήκες , που να προλαμβάνουν τέτοιες τραγωδίες, να λειτουργεί με διαφάνεια, δικαιοσύνη και να προστατεύει την ανθρώπινη ζωή .Η τραγωδία στα Τέμπη δεν έχει  πολιτικό πρόσημο

 Είναι ένα βαθύ κοινωνικό τραύμα, που αγγίζει τις θεμελιώδεις αξίες της κοινωνίας μας, την ασφάλεια, την εμπιστοσύνη στους θεσμούς και τον σεβασμό στη ανθρώπινη ζωή.

 Οι αρμόδιοι φορείς να αναλάβουν τις ευθύνες τους και να εργαστούν άμεσα για την απόδοση δικαιοσύνης, αλλά και για την πρόληψη παρόμοιων τραγικών γεγονότων στο μέλλον.

Καλούμε όλους τους συναδέλφους, να απέχουν από τις εργασίες τους και να συμμετέχουν στις εκδηλώσεις της 28ης Φεβρουαρίου 2025 .

 Με σεβασμό

**ΓΙΑ ΤΟΥΣ ΙΑΤΡΙΚΟΥΣ ΣΥΛΛΟΓΟΥΣ
ΑΝΑΤΟΛΙΚΗΣ ΜΑΚΕΔΟΝΙΑΣ & ΘΡΑΚΗΣ**

**ΟΙ ΠΡΟΕΔΡΟΙ**

**ΒΑΣΙΛΕΙΟΥ ΟΛΓΑ – Πρόεδρος Ι.Σ. Δράμας**

**ΑΝΤΩΝΙΟΥ ΑΝΑΣΤΑΣΙΑ– Πρόεδρος Ι.Σ. Καβάλας**

**ΣΠΑΝΟΠΟΥΛΟΣ ΙΩΑΝΝΗΣ – Πρόεδρος Ι.Σ. Ξάνθης**

**ΧΑΡΙΤΟΠΟΥΛΟΣ ΚΩΝ/ΝΟΣ – Πρόεδρος Ι.Σ. Ροδόπης**

**ΧΑΤΖΗΠΑΠΑΣ ΧΡΗΣΤΟΣ – Πρόεδρος Ι.Σ. Έβρου**